પેટલાદ શહેરના ટાઉન પોલીસ મથકમાં ફરજ બજાવતાં પોલીસ કોન્સ્ટેબલ સુનિલ મકવાણા, સમન્સ તથા ચોકી બીટના ઈન્ચાર્જ સાથે વોરંટની બજવણી કરવાની ફરજ બજાવે છે. તેઓ પેટલાદ કોર્ટના કેસ નં. ૨૨૮૬/૨૦૦૪નું તા. ૨૬ જૂનનું ધરપકડ વોરંટ અને બોરસદ કોર્ટનું જામીનલાયક વોરંટ મહંમદમુનાફ અબ્દુલ કાદર શેખનું આવતાં પોકો સુનિલભાઈ તેમજ હેકો બાબુભાઈ, પોકો બહાદુરસિંહનાઓ ઝંડા બજાર ચબુતરી પાસે રહેતા મહંમદમુનાફ અબ્દુલકાદર શેખના ઘરે વોરંટની બજવણી કરવા ગયા હતા. જ્યાં મહંમદમુનાફના ભાઈ મહંમદશોએબ શેખને મહંમદમુનાફ અંગે પુછપરછ કરતાં મહંમદશોએબ ઉશ્કેરાઈ ગયો હતો અને પોલીસને ‘તુ મારા ઘરે કેમ આવ્યો તને અમારા ઘરે આવવાનો કોઈ અધિકાર નથી’ તેમ કહેતા સુનિલભાઈએ કહ્યું હતું કે,’તારા ભાઈનું વોરંટ અને અમારી ફરજમાં આવે છે માટે બજાવવા આવ્યા છીએ’ તેમ કહેતાં મહંમદશોએબ સહિત ચાર જણાએ ગાળો બોલી પોલીસવાળાઓ ‘ફાટી ગયા છો’ તેમ કહી ‘કોર્ટનું વોરંટ લઈને અમારા ઘરે આવવું નહીં, કોર્ટ અમારું શું બગાડી લેવાની છે’ તેમ કહી ગાળો બોલી હતી. જેથી પોલીસે મહંમદશોએબ શેખને પકડી લઈ ટાઉન પોલીસ મથકે જાણ કરતાં પોલીસનું વાહન આવતાં તેમાં બેસાડી શોએબને પોલીસ મથકે લઈ જવાય હતો અને અબ્દુલકાદર શેખ સહિત ચારેય જણાએ પોલીસને જાનથી મારી નાંખવાની ધમકી આપી સરકારી ફરજમાં અવરોધ ઉભો કર્યાની ચાર શખ્સ વિરુદ્વ પોલીસ ફરિયાદ નોંધાવા પામી છે.